# Ahmat Kadyrov

### Wikipedia

Ahmat Abdulhamidovitš Kadyrov (ven. Ахмат Абдулхамидович Кадыров, 23. elokuuta 1951 – 9. toukokuuta 2004) oli yksi Venäjästä irtautuneen Tšetšenian johtajista, mufti ja myöhemmin Venäjän tuella Tšetšenian presidentti. Hänet murhattiin pommilla Groznyin stadionilla 9. toukokuuta 2004. Hänen poikansa Ramsan Kadyrov on nykyisin Tšetšenian pääministeri ja tasavallan voimahahmo.

Kadyrov syntyi Karagandassa, Kazakkien neuvostotasavallassa, jonne tšetšeenit karkotettiin toisen maailmansodan jälkeen. Perhe palasi Tšetšeno-Ingusiaan huhtikuussa 1957.

Kadyrov opiskeli leikkuupuimurin kuljettajaksi ja työskenteli sovhoosilla ja rakennusmiehenä. Vuonna 1980 hän meni Buharan madrassakouluun ja 1982 Taškentin islamilaiseen yliopistoon. Vuodet 1986–1988 hän oli Gudermesissa varaimaamina. Vuonna 1989 hän perusti ensimmäisen pohjoiskaukasialaisen islamilaisen instituutin Kurtšaloin kylään ja toimi sen rehtorina. Vuonna 1990 hän lähti opiskelemaan šariaa Ammanin islamilaiseen yliopistoon, mutta palasi jo 1991 kotimaahansa.

Vuonna 1993 hänet nimitettiin Tšetšenian varamuftiksi ja syyskuussa 1994 Tšetšenian tasavallan virkaa tekeväksi muftiksi. Vuonna 1995 hänet valittiin vaalilla toimeensa ensimmäisen Tšetšenian sodan aikana, jolloin hän julisti jihadin Venäjää vastaan ja kehotti jokaista tšetšeenia surmaamaan sata venäläistä.

Vuonna 1999 hän tuomitsi julkisesti Šamil Basajevin yritykset luoda islamilainen valtio voimatoimin naapuritasavalta Dagenstaniin. Separatistijohtaja Aslan Mashadov nimitti häntä "vihollinen numero yhdeksi" ja erotti hänet muftin toimesta. Kadyrov luopui separatismista ja ryhtyi Moskova-mieliseksi. Hänet nimitettiin Tšetšenian tasavallan päämieheksi toisen Tšetšenian sodan jälkeen ja 5. lokakuuta 2003 valittiin vaalilla tasavallan presidentiksi. Häntä arvosteli keskusjohtoa useasti tasavallan unohtamisesta ja arvosteli armeijaa kovista otteista. Separatistit pitävät Kadyrovia petturina ja Moskovan nukkehallitsijana ja hänet yritettiin surmata useaan kertaan, ainakin tammikuussa ja syyskuussa 2001 ja toukokuussa 2003.

9. toukokuuta 2004 pommi surmasi Kadyrovin voiton päivän tilaisuuksissa Dinamo-stadionilla Groznyissa. Iskussa kuoli lisäksi kaksi hänen vanhinta poikaansa, parlamentin puhemies, kaksi henkivartijaa ja Reutersin toimittaja, yhteensä noin kaksitoista henkeä ja 56 loukkaantui, mukaan lukien joukkojen komentaja Tšetšeniassa, kenraali Valeri Baranov. Kadyroville myönnettiin Venäjän federaation sankarin arvonimi post mortem.

Hänen toinen elossa olevan lapsensa, Ramsan Kadyrov, josta sittemmin on tullut tasavallan pääministeri, on omine militiajoukkoineen ja Venäjän armeijan tuella pyrkinyt kostamaan isänsä surmaajille.

Haettu osoitteesta http://fi.wikipedia.org../../../a/h/m/Ahmat_Kadyrov_5e7d.html

Luokka: Tšetšenialaiset poliitikot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Català
- Deutsch
- Eesti
- English
- Español
- Esperanto
- Français
- 한국어
- Nederlands
- 日本語
- Polski
- Português
- Русский
- Slovenščina
- Svenska
- 中文